Բնակիչներից մեկը, դիմելով վարչապետին ասաց. «Մեր ցանկությունն է, որ դուք միջամտեք, օգնեք, որպեսզի մեր քաղաքապետի կամ մարզպետի ջանքերի շնորհիվ վերականգնվի մեր քաղաքի ամառային ջամբարը»: Ի պատասխան Փաշինյանը ասաց. «Շատ լավ, բայց ընդհանրապես ասեմ, որ եթե մենք տեսականորեն այս պահից սկսենք զբաղվել այդ խնդրի լուծմամբ, դրա լուծումը ինչ-որ մի ժամանակ տանելու է, բայց տեսեք՝ մենք անընդհատ ամառային հանգիստ ասելով հասկանում ենք, որ պետք է ճամբար լինի, բայց Սյունիքի մարզում ամառային հանգստի կազմակերպման տարբեր ձեւեր կան: Կարելի է բնագիտական արշավներ կազմակերպել երեխաների համար դեպի մոտակա անտառները, սարերը: Կարելի է բակային ճամբարներ կազմակերպել ի վերջո, որտեղ երեխաները մշակութային կյանք ունենան, մարզական փոքրիկ միջոցառումներ: Բաներ կան, որ մենք միշտ սպասում ենք` ճամբարը կլինի, այդ 500 միլիոնի ծախսը կլինի ու մենք կհանգստանանք, չի լինի, ուրեմն, մենք կսպասենք, մինչեւ կառավարությունը այդ 500 միլիոնը կգտնի, այդ շինարարությունը կլինի, նոր մենք մեր երեխեքի հանգիստը կկազմակերպենք: